KUFIZIMI I SË DREJTËS PËR INFORMIM
[bookmark: _GoBack]                                     Rastet e kufizimit te se drejtes per informim 
E drejta e informimit mund të kufizohet në rast se dhënia e informacionit dëmton interesat e mëposhtëm: 
a) të drejtën për një jetë private; 
b) sekretin tregtar; 
c) të drejtën e autorit;
 ç) patentat. 
E drejta e informimit kufizohet në rast se dhënia e informacionit shkakton një dëm të qartë dhe të rëndë ndaj interesave të mëposhtëm: 
a) sigurinë kombëtare, sipas përkufizimit të bërë nga legjislacioni për informacionin e klasifikuar;
 b) parandalimin, hetimin dhe ndjekjen e veprave penale; 
c) mbarëvajtjen e hetimit administrativ në kuadër të një procedimi disiplinor; 
ç) mbarëvajtjen e procedurave të inspektimit dhe auditimit të autoriteteve publike; 
d) formulimin e politikave monetare dhe fiskale të shtetit; 
dh) barazinë e palëve në një proces gjyqësor dhe mbarëvajtjen e procesit gjyqësor; 
e) këshillimin dhe diskutimin paraprak brenda ose midis autoriteteve publike për zhvillimin e politikave publike; 
ë) mbarëvajtjen e marrëdhënieve ndërkombëtare ose ndërqeveritare. 
E drejta e informimit kufizohet, dhe në qoftë se përhapja e informacionit do të shkelte sekretin profesional të garantuar nga ligji. 
E drejta e informimit kufizohet edhe kur, pavarësisht nga ndihma e dhënë nga autoriteti publik, kërkesa mbetet e paqartë dhe bëhet i pamundur identifikimi i informacionit të kërkuar.

